U beidi hange zäme: Vor dr französische Revoluzioon u sit em Regimänt vom französische König Ludwig XIII. hets z Pariis e Söudnerkompanii ghaa vo kroaatische Ritersoudaate. Wo du dr König Ludwig XIV. einisch vor  em Schloss Versailles es Truppedefilee het abgnoo, si natüürlech o di kroaatische Riter derbi gsii. U die hei em König unerchant gfauue. Di hei nämmlech eso schööni Tüecher um e Haus treit. Wi si genaau hei usgsee, weis me nümm, aber di beiden Ändi vo dr gchnöpfte Schleiffe si äuä bis i Hosebung acheggange.